Երբ երեխան քնեց սայլերի միջև քաշած ծածկի տակ, մեծերը հեռացան իրենց թեյի բաժակներով։ Շոգից հետո էլ հիմա մոծակները նրանց դադար չէին տալիս։ Բարեբախտաբար Ազնիվ խանումը մեղրախոտի յուղ ուներ, որով կարելի էր պաշտպանվել նրանց խայթոցներից։ Արմենը կանանց հաղորդեց այն նորությունները, որոնք պտտվում էին ճամբարում։ Նրանք կանգ էին առել քաղաքին այդքան մոտ, որովհետև սպասում էին շրջակայքի գյուղերից տեղահանված բնակչությանը։